Luonnos 11.12.2018 
  
 
Ympäristöministeriön asetus 
 rakennusten vesilaitteistoihin tarkoitettujen vesikalusteiden olennaisista teknisistä vaatimuk-
sista  
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyt-
töveden johtamiseen tarkoitettujen vesikalusteiden olennaisia teknisiä vaatimuksia.  
 
 
2 § 
Määritelmät 
Vesikalusteella  tarkoitetaan eri tyyppisiä veden ottoon tarkoitettuja hanoja. Vesikaluste voi 
olla sekoittajatyyppinen, jolloin se on kytketty kylmä- ja lämminvesijohtoon, tai laskuhana, 
jolloin se on kytketty kylmävesi- tai lämminvesijohtoon.   
 
 
3 § 
Kelpoisuus talousveden johtamiseen  
Vesikalusteesta ei saa siirtyä veteen terveydelle haitallisia aineita eikä se saa heikentää veden 
laatua. Veden kanssa kosketuksiin joutuvien materiaalien on sovelluttava talousvesikäyttöön. 
Vesikalusteen valmistusmateriaalista testiveteen liuenneen lyijyn pitoisuus voi olla enintään 
viisi mikrogrammaa litrassa, kun materiaali on testattu todellisia käyttöolosuhteita vastaavalla 
26 viikon pituisella liukenemiskokeella. Testiveden happamuuden (pH-arvo) arvon on oltava 
välillä 6,7–8,4, alkaliteetin arvon välillä 0,5–1,3 millimoolia litrassa ja happisaturaation arvon 
yli 70 prosenttia. Testiveden on seisottava neljä tuntia ennen vesinäytteen ottoa. 
Vaihtoehtoisena tuotetta koskevana vaatimuksena vesikalusteesta veteen liuenneen lyijyn 
määrä voi olla enintään viisi mikrogrammaa, kun liukeneminen testataan kymmenen vuorokau-
den kokeella. Kokeessa kadmiumia voi liueta enintään kaksi mikrogrammaa. Testiliuoksena on 
oltava vaihdettava synteettinen talousvesi, jonka happamuuden arvon on oltava 7,0 0,1. 
 
 
4 §  
Metalliosien korroosionkestävyys  
Vesikalusteessa veden kanssa kosketuksiin joutuvien metalliosien on oltava korroosionkestä-
viä. Vesipaineen alaiseksi joutuvien messinkisten rungon osien on oltava valmistettu sinkinka-
donkestävästä messingistä.    
  
 
2 Vesikalusteen sinkinkadon syvyyden maksimiarvo voi olla enintään 200 mikrometriä. Sinkin-
kadon osoittamista ei edellytetä, kun vesikalusteen koostumuksen sinkkipitoisuus on enintään 
15 prosenttia. 
 
 
5 § 
Ulkopinta ja käytettävyys 
Vesikalusteen ulkopinnan on oltava tasainen ja virheetön eikä siinä saa olla teräviä ulokkeita. 
Vesikalusteen on oltava helppokäyttöinen ja puhdistettavissa ilman erikoistarvikkeita.  
Valmistajan on ilmoitettava vesikalusteen käyttölaitteen pintalämpötila yhden minuutin mit-
taisen veden juoksutuksen jälkeen juoksutettavan veden lämpötilan ollessa 65 celsiusasteisen. 
 
 
6 § 
Käyttöominaisuudet  
Vesikalusteessa on oltava merkintä kylmästä vedestä sinisellä ja lämpimästä vedestä punai-
sella. Termostaattihanassa lämpötilan säätösuunnat voivat olla merkittyjä myös lämpötila-as-
teikolla tai symboleilla.  
Jos vesikalusteessa on pesukoneventtiili, on venttiilin kiinni-auki asento oltava selvästi ha-
vaittavissa. 
 
 
7 § 
Elektroniset hanat 
Elektronisen hanan käyttöjännite saa olla enintään 42 V AC tai 72 V DC. Virtalähteenä voi 
olla sähköverkkoon kytketty muuntaja, paristo tai muu virtalähde.  
Elektronisen hanan sähkölaitteille on oltava ilmoitettu kotelointiluokka. Kotelointiluokan on 
oltava pesuallas- ja keittiöhanoissa vähintään IP 44 ja suihkuhanoissa IP 67. 
Verkkovirralla toimivan hanan on suljettava vedentulo sähkönsyötön katketessa. Paristo-
käyttöinen hana ei saa avata vedentuloa, jos pariston jännite laskee alle toimintarajan.  
 
 
8 § 
Rakenne ja mitat 
Vesikalusteen on oltava rakenteeltaan ja mitoiltaan kiinnitettävissä vesikalusteelle suunnitel-
tuun käyttötarkoituksen mukaiseen paikkaan. Vesikalusteen päämittojen on oltava taulukon 
yksi mukaisia. Vesijohtoon liittämistä varten vesikalusteen kytkentäyhteiden tai -putkien on 
oltava liitettävissä vesijohdon kytkentäputkiin hanoille tarkoitetuilla liitososilla.  
Seinän sisään asennettavaksi tarkoitetussa vesikalusteessa on oltava irrotettava pintaosa, 
jotta hana on tarkastettavissa ja korjattavissa.    
  
 
3 Allashanojen juoksuputken kääntymiskulman on oltava ilmoitettu. Keittiöhanan ulosvedettä-
vässä juoksuputkessa on oltava automaattinen palautus. 
 
   Taulukko 1.  Vesikalusteen päämitat. 
 Vesikalustetyyppi ja suure  Mitta 
 Seinähana  
  Tuloyhteet,   keskiakseleiden välinen etäisyys (150±1) mm 
                        kierrekoko G ¾ 
                        kierrepituus ≥ 9 mm 
   Juoksuputken ulostuloaukon keskikohdan etäisyys seinätasosta ≥ 115 mm 
   Muu ulostuloaukko, suihku tms., kierrekoko    G ½ B 
                                    kierrepituus ≥ 8 mm 
   Allashana (pesuallashana, keittiöhana)  
    Juoksuputken ulostuloaukon alimman kohdan korkeus pöytätasosta  ≥ 25 mm 
   Kytkentäputkien  pituus  ≥ 350 mm 
   Kupariset kytkentäputket, ulkohalkaisija  10 mm 
    Joustavat kytkentäputket, liitäntäkierre  G ⅜ 
 
 
9 § 
Normivirtaama 
Vesikalusteella on oltava taulukossa kaksi esitetyt käyttötarkoituksen mukaiset normivirtaa-
mat.   
 
Taulukko 2. Vesikalusteen käyttötarkoituksen mukaiset normivirtaamat paineella 3,0+0,2/-0 bar. 
 
 Vesikalusteen käyttötarkoitus  Normivirtaama  dm3/s 
Virtaama Raja-arvot  
 Keittiöhana 0,2 0,07–0,30 
 Astianpesukoneventtiili 0,2 0,15–0,30 
 Pesuallashana ja sen käsisuihku 0,1 0,07–0,20 
 Suihkuhana 0,2 0,15–0,30 
 Kylpyammehana 0,3 ≥ 0,30   
 Laskuhana   0,2 0,15–0,30 
 Vesipostiventtiili DN 15 0,2 0,15–0,30 
 Vesipostiventtiili DN 20 0,4 0,30–0,50 
 Urinaalin huuhteluventtiili 0,4 min. 0,40 
 
 
10 § 
Kestävyys  
Vesikalusteen on kestettävä vesilaitteistossa esiintyviä mekaanisia, kemiallisia ja lämpörasituk-
sia niin, että vesikalusteen toimivuus ja hygieenisyys säilyvät vesikalusteen suunnitellun käyttöiän 
ajan.            
  
 
4 Vesikalusteen on kestettävä tiiviinä ja toimintavarmana taulukossa kolme esitetyissä toiminta-
olosuhteissa.   
 
Taulukko 3. Vesikalusteen toiminta-olosuhteet. 
 
 Vesilaitteisto Toimintaolosuhde 
Ääriarvo Normaalit käyttöolosuhteet 
 Paine Virtauspaine, vähintään    0,5 bar (1,0–5,0) bar 
Staattinen paine, enintään   10 bar (3,0–5,0) bar 
 Veden lämpötila, enintään    90 °C 1) 65 °C 
1) Elekroniset hanat: 75 °C  
 
 
 
11 § 
Äänitasoryhmät  
Vesikalusteesta on ilmoitettava sen äänitasoryhmä. Tämä määräytyy laboratorio-olosuhteissa 
mitatusta vesikalusteen virtauksen aiheuttamasta äänitasosta vesipaineella 0,3 megapascalia. 
Äänitasoryhmiä on kolme ja ne määräytyvät taulukossa neljä esitettyjen äänitasojen perusteella.  
 
Taulukko 4. Vesikalusteen äänitasoryhmät. 
 
Ryhmä 1 Ryhmä 2 Ryhmä 3 
Lap ≤ 20 dB(A) L ap ≤ 30 dB(A) L ap>30 dB(A) 
 
 
12 § 
Takaisinvirtauksen estäminen  
 
Vesikalusteessa on oltava takaisinimusuojaus estämässä veden takaisinvirtaus vesijohtoon. 
Termostaattihanassa kylmän ja lämpimän veden ristivirtauksen on oltava estetty kiinteillä ha-
nan tuloyhteisiin asennetuilla yksisuuntaventtiileillä. Vesikalusteessa on oltava vähintään tau-
lukossa viisi esitetyt takaisinimusuojat. 
 
Taulukko 5. Vesikalusteen takaisinimusuojaus. 
 
Testauskohde Takaisinimusuoja 
  Juoksuputki  Ilmaväli ≥ 25 mm 
  Käsisuihku Automaattivaihdin,  tyhjöventtiili tai yksisuuntaventtiili 
  Termostaattihana Yksisuuntaventtiilit 
  Bideekäsisuihku Yksisuuntaventtiilit 
 
 
 
    
  
 
5 13 § 
Merkintä 
Vesikaluste on merkittävä niin, että merkinnöistä ilmenee vähintään valmistajan tunnistetie-
dot.   
Vesikalusteen tuloyhteet on merkittävä siten, että ne ovat erotettavissa. Termostaattihanan 
kylmän veden tuloyhde on merkittävä sinisellä värillä ja lämpimän veden tuloyhde punaisella 
värillä. 
 
 
14 § 
Teknisten ominaisuuksien kokeellinen määrittäminen 
Valmistajan on määritettävä tekniset ominaisuudet kokeellisesti. Kokeellinen määrittäminen 
on tehtävä Euroopan talousalueen jäsenmaassa tai Turkissa yleisesti hyväksyttyä menetelmää 
käyttäen. Selvitys teknisten ominaisuuksien määrittämisessä käytetyistä menetelmistä ja koe-
tuloksista on toimitettava pyydettäessä rakennushankkeeseen ryhtyvälle sekä rakennus- ja 
markkinavalvontaviranomaiselle. 
 
 
15 § 
Voimaantulo 
Tämä asetus tulee voimaan    päivänä    kuuta 20. 
Tämän asetuksen voimaan tullessa vireillä olevaan hankkeeseen sovelletaan tämän asetuksen 
voimaan tullessa voimassa olleita säännöksiä. 
 
 
Helsingissä    päivänä      kuuta 20 
 
 
Asunto-, energia- ja ympäristöministeri 
 
 
                                              Yli-insinööri